Steppenwolf (sarjakuvahahmo)

Steppenwolf on DC Comicsin sarjakuvissa esiintyvä superroisto.

 Fiktiivinen historia 
Steppenwolf on yksi Uusista Jumalista, Heggran nuorempi veli sekä Uxasin (Darkseid) eno. Hän on osa Darkseidin eliittiä ja toimii Apokolipsin sotilaskomentajana. Hän myös ratsastaa leijupyörällä, joka on mahdollisesti samantasoista teknologiaa kuin Orionin.

Steppenwolf esiintyi Jack Kirbyn piirtämissä sarjakuvissa lähinnä takaumissa. Hänen ensiesiintymisensä oli lehden New Gods numerossa 7, siinä hän auttoi Darkseidia murhaamaan Highfatherin vaimon. Highfather kosti murhan tappamalla Steppenwolfin, mikä aloittaa sodan Apokolipsin ja Uuden Genesiksen välillä.New Gods Vol. 1 #7 Steppenwolf elvytettiin myöhemmin yhdellä DeSaadin keksinnöistä.<ref>New Gods Vol. 3 #22</ref>

Steppenwolf on yksi harvoista olennoista, jotka ovat selvinneet kohtaamisesta Tuomiopäivän kanssa. 2500 vuotta sitten Steppenwolf matkusti Darkseidin ja pienen ryhmän kera planeetalle nimeltä Bylan 5. Planeetalla oli arvokkaita materiaaleja, joita Apokolips tarvitsi asekehitykseen. Hyökkäys kuitenkin tuhosi nämä materiaalit. Lisäksi Darkseidin pakotettu avioliitto planeetan prinsessan kanssa päättyi, kun Tuomiopäivä hyökkäsi. Steppenwolfin neuvoista huolimatta Darkseid ei käytä Omegasäteitään, vaan kohtaa olennon paljain käsin. Nähtyään planeetan kokeman tuhon, Steppenwolf teleporttaa Darkseidin turvaan ja lupaa olla mainitsematta siitä. Tuomiopäivä itse pakenee sukkulalla, jolla Apokolipsin ryhmä oli tullut.Doomsday: Year One Annual

Myöhemmin Steppenwolf ilmestyy, kun Mister Miracle (Scott Free) saa jumalan kaltaisia ​​voimia elämästä ja kuolemasta. Steppenwolf piinaa häntä roolistaan ​​Scottin äidin (tai väitetyn äitihahmon) tappamisessa, ja vastineeksi häntä kidutetaan fyysisesti. Free parantaa hänet sen sijaan, että tappaisi hänet niin kuin hän haluaa. Hänet lähetetään pois Darkseidin legioonien mukana.

Steppenwolf nähdään tarinassa New Gods (vol. 2) #6 uudella puvulla (Kirbyn uudistus hahmon Super Powers -toimintahahmolle). Vaikka Steppenwolfia pidetään "pilkkana", hän saa tehtävän johtaa Darkseidin armeijaa. Myöhemmin hänet nähdään taistelemassa Salamaa (Barry Allen) ja Justice League of Americaa vastaan.

Terror Titans #2:ssa Steppenwolf esiintyy Dark Side Clubin hallituksen jäsenenä. Hänet tappaa Kellokuningas, joka käytti kerhoa gladiaattoritaisteluihin ja julmiin huvituksiin.

The New 52 sarjakuvissa Steppenwolf johtaa Darkseidin parademonien massiivista hyökkäystä Earth Two planeetalle. Maan sankarit torjuvat hyökkääjät onnistuneesti, mutta kyseisen maailman Teräsmies, Batman ja Ihmenainen kuolevat taistelussa. Viisi vuotta myöhemmin Steppenwolf piileskelee ilmeisesti Earth-2:lla, ja hänestä on luvassa 300 miljoonan dollarin palkkio. Lopulta hänet tappaa Bizarro, jonka Steppenwolf oli palkannut sotilaaksi ja indoktrinoitunut taistelemaan Apokolipsin puolesta.

Steppenwolf esiintyy lyhyesti myös Justice Leaguen numerossa The New 52:ssa. Hän osallistuu Teräsmiehen kidutukseen Prime Earthissa. Steppenwolf nähdään myöhemmin Darkseidin tukena, kun tämä hyökkää Anti-Monitoria vastaan.

 Muissa medioissa 
 Elokuvat 
 DC Extended Universe 
Steppenwolf teki ensiesiintymisensä Batman v Superman: Dawn of Justicen pidennetyssä versiossa. Yhdessä elokuvan viimeisistä kohtauksista, Lex Luthor on yhteydessä Steppenwolfiin kryptonilaisen teknologian avulla ja sai tältä tietoa emolaatikoista juuri ennen kuin poliisit saapuivat. Kun Luthor oli lähetetty vankilaan ennen kuin hänet päätettiin siirtää Arkhamin mielisairaalaan, Batman vieraili Luthorin sellissä, missä Luthor kertoi tälle Teräsmiehen oletetun kuoleman tehneen maailmasta suojattoman voimakasta Maata lähestyvää uhkaa vastaan, viitaten Steppenwolfiin.
Steppenwolf esiintyi pääroistona elokuvassa Justice League, näyttelijänään Ciarán Hinds. Hän oli tuhansia vuosia sitten hyökännyt parademoneiden avulla Maahan valloittaakseen sen Darkseidille. Ihmiset, amatsonit, atlantislaiset, Vihreät Lyhdyt ja Olympolaiset jumalat kuitenkin voittivat hänet ja kolme emolaatikkoa, joita Steppenwolf oli tarvinnut valloitussuunnitelmaa varten, jäivät amatsonien, atlantilaisten ja ihmisten käsiin. Teräsmiehen kuoltua, Darkseidin karkottama Steppenwolf katsoi tilaisuudekseen yrittää Maan valloittamista uudestaan. Hän saa emolaatikot haltuunsa ja melkein voittaa taistelun Oikeuden Puolustajia vastaan. Mutta henkiinheränneen Teräsmiehen liityttyä taisteluun ja sotakirveensä tuhoudutta, Steppenwolf ajautuu pelon partaalle. Tämän seurauksena parademonit kääntyvät häntä vastaan ja vievät hänet takaisin Apokolipsiin, jättäen jälkeensä vain hänen kypäränsä.
Elokuvan ohjaajan versiossa, Zack Snyder’s Justice League, Steppenwolfin ulkomuoto muistuttaa enemmän sitä millaisena hänen hologramminsa Batman v Supermanissä oli. Toisin kuin teatteriversiossa, Darkseid itse johti aikoinaan hyökkäystä Maahan Steppenwolfin sijasta, ja syy Steppenwolfin karkotukseen olikin epäonnistunut yritys kaapata Darkseidilta valta, joka hänen piti hyvittää 50 000 maailman valloittamisella. Saatuaan Maassa haltuunsa kaksi ensimmäistä emolaatikkoa, hän tajuaa, että juuri Maasta löytyisi se mitä Darkseid tarvitsisi saadakseen käsiinsä Antielämäyhtälön, ja kertoo tästä DeSaadille ja Darkseidille, jotka lupaavat Steppenwolfin karkotuksen päättyvän, jos tämä onnistuu jälleen yhdistämään emolaatikot ja valtaamaan Maan. Viimeisessä taistelussa Vesimies lävistää hänet atraimella ja Ihmenainen katkaisee hänen kaulansa ennen kuin Teräsmies lähettää hänen ruumiinsa Apokolipsiin, jossa Darkseid murskaa jalallaan Steppenwolfin pään ja alkaa valmistella uutta hyökkäystä Maahan.

 Animaatio 
Steppenwolfin vaihtoehtoinen versio teki cameoesiintymisen elokuvassa Justice League: Gods and Monsters.

 Televisio 
 Steppenwolf esiintyy Teräsmies-animaatiosarjan jaksossa "Apokolips Now", ääninäyttelijänään Sherman Howard. Hän johti parademonien hyökkäystä Metropolikseen etsiessään Teräsmiestä. Dan Turpinin ohjaama armeijan helikopteri kuitenkin ampui Steppenwolfin aluksen mereen.
 Steppenwolf teki lyhyen paluun Justice League -animaatiosarjan jaksossa "Twilight", ääninäyttelijänään Corey Burton. Vetäydyttään ukkosputken kautta Uudelta Genesikseltä epäonnistuneen hyökkäyksen jälkeen, hän palasi Darkseidin tukikohtaan. Jalomielinen, mutta armoton Orion oletettavasti tappoi hänet tästä hyvästä.
 Steppenwolf esiintyi animaatiosarjan Batman – pelottomat jaksossa "Duel of the Double Crossers", ääninäyttelijänään Kevin Michael Richardson. Hän taisteli Mongulin edustajana Batmania ja muita gladiaattoreita vastaan. Steppenwolf kuitenkin hävisi Jonah Hexille, joka sai apua Batmanilta. Steppenwolf esiintyi myös jaksossa "Death Race to Oblivion". Hän kilpaili Mongulin puolesta muita sankareita ja roistoja vastaan Maan kohtalosta. Hävittään Batmanille, Mongul ampui häntä rangaistuksena.
 Steppenwolf esiintyi Justice League Action animaatiosarjassa jaksossa "Under a Red Sun", jossa häntä ääninäytteli Peter Jessop. Jaksossa Steppenwolf siirsi itsensä ja Teräsmiehen planeetalle, jossa Teräsmies menetti voimansa punaisen auringonvalon toimesta aikeenaan kukistaa hänet lopullisesti ja tullakseen Apokolipsin sankariksi. Teräsmies onnistuu kuitenkin huijaamaan Steppenwolfia ja kukistaa tämän.

Videopeleissä
Steppenwolf esiintyi pelattavana hahmona Lego DC Super-Villains'' -pelissä, jossa häntä ääninäytteli Peter Jessop.

 Hahmoa näytelleet 
 Vuodet  Näyttelijät  Sarjat  Elokuvat 1998  Sherman Howard  Teräsmies   2003  Corey Burton  Justice League   2009  Kevin Michael Richardson  Batman – pelottomat   20172021  Ciarán Hinds   Justice LeagueZack Snyder’s Justice League

 Lähteet 

Luokka:DC-universumin superroistot
Luokka:DC-universumin avaruusolennot